Byrettens afgørelse ophæves, og sagen hjemvises til byretten med henblik på fastsættelse af en overordnet ramme for det syn og skøn, som skal gennemføres som led i den isolerede bevisoptagelse
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

ØSTRE LANDSRETS RETSBOG
____________

Den 26. september 2014 satte Østre Landsret retten i retsbygningen, Bredgade 59,

Køben-havn.

Som dommere fungerede landsdommerne Hedegaard Madsen, Inge Neergaard Jessen

og Marianne Lund Larsen (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

2. afd. kære nr. B-2506-14:

G4S Security Services A/S

(advokat Mikael Oliver Delin)

mod

HDI-Gerling Forsikring

(advokat Jan Allan Svendsen)

Ingen var mødt eller indkaldt.

Der fremlagdes kæreskrift af 3. september 2014 fra advokat Mikael Delin, der på

vegne af G4S Security Services A/S har kæret Odense Rets kendelse af 12. august

2014 (BS 23-566/2014) vedrørende syn og skøn, byrettens fremsendelsesbrev af 5.

september 2014 og udskrift af den kærede afgørelse.

Der fremlagdes endvidere kæresvarskrift af 13. september 2014 fra indkærede.



/

- 2 -

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes

k e n d e l s e :

Indkæredes begæring om isoleret bevisoptagelse i form af syn og skøn, jf.

retsplejelovens § 343, er indleveret til retten den 3. april 2014. Rettens afgørelse om

formuleringen af spørgsmål til skønsmanden er først truffet den 12. august 2014.

Den ved lov nr. 737 af 25. juni 2014 gennemførte ændring af retsplejeloven, der

blandt andet indebar revision af reglerne om syn og skøn, trådte i kraft den 1. juli

2014. Landsret-ten finder, at loven finder afvendelse på begæringer om syn og skøn,

der er indgivet før lovens ikrafttræden, i det omfang retten ikke inden lovens

ikrafttræden måtte have truffet afgørelse om syn og skøn, jf. lovens § 12, stk. 3, 2.

pkt., modsætningsvis.   

Det følger af retsplejelovens § 196, stk. 2 og 3, som affattet ved lov nr. 737 af 25. juni

2014, at oplysninger om genstanden for syn- og skøn og formålet med forretningen

skal fremgå af begæringen. Retten træffer på baggrund af begæringen og en eventuel

udtalelse fra modparten afgørelse om foretagelse af syn og skøn. Af forarbejderne til

loven fremgår blandt andet:   

”….

Retten træffer beslutning om afholdelse af syn og skøn på baggrund af en be-

gæring fra en part. Retsplejerådet har i den forbindelse overvejet, hvordan det

sikres, at retten har det bedst mulige grundlag for at tage stilling til en begæring

om syn og skøn. ….

Retsplejerådet foreslår derfor, at en part, som vil begære syn og skøn, skal ud-

forme en kort anmodning om syn og skøn til retten. I anmodningen skal angi-

ves, hvad der er den overordnede ramme for det foreslåede syn og skøn. Det



/

skal således angives, hvad genstanden for syn og skøn er, hvorfor der er behov

for syn og skøn, og hvad det skal bevise.

….



/

- 3 -

Retsplejerådet foreslår i overensstemmelse hermed, at parterne som udgangs-
punkt hver især kan stille de spørgsmål, de ønsker, inden for den ramme, som
retten har lagt til grund for det konkrete syn og skøn. Der må således ikke stil-
les spørgsmål, som ligger uden for den konkrete ramme for syn og skøn eller
skønsmandens faglige kompetence. …”

Da byretten ved kendelsen af 12. august 2014 således ikke har fastsat en overordnet

ramme for det syn og skøn, som skal gennemføres som led i den isolerede

bevisoptagelse, finder landsretten, at der ikke på det foreliggende grundlag kan tages

stilling til de formulerede spørgsmål.

T h i b e s t e m m e s :

Byrettens afgørelse ophæves, og sagen hjemvises til byretten med henblik på

fastsættelse af en overordnet ramme for det syn og skøn, som skal gennemføres som

led i den isolerede bevisoptagelse.   

Indkærede, HDI-Gerling Forsikring, skal betale 2.000 kr. i kæremålsomkostninger til

kæ-rende, G4S Security Services A/S.   

Kæreafgiften tilbagebetales.

Retten hævet.



/